NS: V. Niko; Bödét a gólja minősíti – kedd - NSO
nemzetisport.hu 2017.10.23 23:00 Frissítve: 2017.10.23 23:18
Nikolics Nemanja ötödször, immár a harmadik országban lett gólkirály. És nagy boldogságában Pietsch Tibornak arról is beszélt, hogy jön-e a válogatottba, hogyha az új kapitány hívja…
A szombati forduló játékosa ki más is lehetne, mint Böde Dániel? A derbit eldöntő ferencvárosi csatár nem érti a meccs első 82 percében őt illető kritikákat, hiszen az újpesti védők könyöke és térde folyamatosan ott volt a tarkóján és a derekán, továbbá egy támadót a gólja minősíti. És persze a bajnoki címről is szót ejtett…
A londoni FIFA-gálán megkoronázták Cristiano Ronaldót, és elkelt a Puskás-díj is. Szöllősi György a helyszínen követte figyelemmel a magyar kezdeményezésre alapított elismerés átadását – Olivier Giroud-nak…
Nagy László nélkül, de ismét együtt a férfi kézilabda válogatott keret. Simon József Győrben megnézte, a vezér távollétében miként fest a közeljövő nemzeti csapata, mondjuk már a januári Eb-n.
A Mercedes már révben, és hamarosan Lewis Hamilton is odaér – Zsoldos Barna két oldalon vizsgálta meg, van-e még esélye Sebastian Vettelnek a világbajnoki címre, illetve hogy mi történt Max Verstappennel vasárnap este Austinban.
És ha kedd, akkor Kihívás melléklet 4 oldalon.